CELEX: 32019B0571
Language: mt
Date: 2019-03-28 00:00:00
Title: Deċiżjoni (UE) 2019/571 tal-Bord Uniku ta' Riżoluzzjoni tat-28 ta' Marzu 2019 dwar ir-rilaxx fir-rigward tal-implimentazzjoni tal-baġit u dwar l-għeluq tal-kontijiet tal-Bord Uniku ta' Riżoluzzjoni għas-sena finanzjarja 2017 (SRB/PS/2019/02)

10.4.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 99/46
            
         
      DEĊIŻJONI (UE) 2019/571 TAL-BORD UNIKU TA' RIŻOLUZZJONI
      tat-28 ta' Marzu 2019
      dwar ir-rilaxx fir-rigward tal-implimentazzjoni tal-baġit u dwar l-għeluq tal-kontijiet tal-Bord Uniku ta' Riżoluzzjoni għas-sena finanzjarja 2017 (SRB/PS/2019/02)
      IL-BORD UNIKU TA' RIŻOLUZZJONI FIS-SESSJONI PLENARJA TIEGĦU,
      
                  —
               
               
                  wara li kkunsidra l-Artikoli 50(1)(b) u 63(8) tar-Regolament (UE) Nru 806/2014 tal-Parlament Ewropew u tal-Kunsill tal-15 ta' Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta' kreditu u ċerti ditti tal-investiment fil-qafas ta' Mekkaniżmu Uniku ta' Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (1) (“ir-Regolament SRM”),
               
            
                  —
               
               
                  wara li kkunsidra l-Artikoli 103, 104 u 105 tar-Regolament Finanzjarju SRB,
               
            
                  —
               
               
                  wara li kkunsidra l-Kontijiet Annwali finali tal-SRB għas-sena finanzjarja 2017 kif approvati fil-laqgħa tiegħu tal-21 u t-22 ta' Ġunju 2018,
               
            
                  —
               
               
                  wara li kkunsidra r-Rapport Annwali tal-Attività tal-SRB għas-sena finanzjarja 2017 kif adottat fil-laqgħa tiegħu tal-21 u t-22 ta' Ġunju 2018,
               
            
                  —
               
               
                  wara li kkunsidra r-Rapport Annwali tal-Qorti tal-Awdituri li jinkludi d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet sottostanti u l-ġestjoni finanzjarja soda għas-sena finanzjarja 2017, flimkien mat-tweġibiet tal-SRB,
               
            
                  —
               
               
                  wara li kkunsidra r-rapport speċjali tal-Qorti tal-Awdituri 2017, Nru 23 “Single Resolution Board: Work on a challenging Banking Union task started, but still a long way to go” (Bord Uniku ta' Riżoluzzjoni: Bdiet il-Ħidma fuq kompitu ta' sfida tal-Unjoni Bankarja, imma għad fadal xi jsir),
               
            
                  —
               
               
                  wara li kkunsidra r-Rapport tal-Awdituri skont l-Artikolu 92(4) tar-Regolament (UE) Nru 806/2014 Regolament (UE) Nru 806/2014 tal-Parlament Ewropew u tal-Kunsill tal-15 ta' Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta' kreditu u ċerti ditti tal-investiment fil-qafas ta' Mekkaniżmu Uniku ta' Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 dwar kwalunkwe obbligu kontinġenti (kemm jekk għall-Bord Uniku ta' Riżoluzzjoni, għall-Kunsill, għall-Kummissjoni jew oħrajn) li jinħoloq bħala riżultat tat-twettiq mill-Bord Uniku ta' Riżoluzzjoni, il-Kunsill u l-Kummissjoni tal-kompiti tagħhom skont dan ir-Regolament għas-sena finanzjarja 2017, flimkien mat-tweġibiet tal-SRB, tal-Kunsill u tal-Kummissjoni.
               
            IDDEĊIEDA LI:
      
         1.   
         
            Jagħti lill-President tal-SRB r-rilaxx fir-rigward tal-implimentazzjoni tal-baġit tal-SRB għas-sena finanzjarja 2017;
         
      
      
         2.   
         
            Japprova l-għeluq tal-kontijiet tal-SRB għas-sena finanzjarja 2017;
         
      
      
         3.   
         
            Jippreżenta l-kummenti tiegħu fil-mozzjoni t'hawn taħt;
         
      
      
         4.   
         
            Jagħti struzzjonijiet lill-President tal-Bord Uniku ta' Riżoluzzjoni biex jinnotifika din id-Deċiżjoni lill-Kunsill, lill-Kummissjoni u lill-Qorti tal-Awdituri, biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L), u fuq is-sit web tal-SRB.
         
      
      
         Magħmula f'Madrid, it-28 ta' Marzu 2019.
         
            
               Għall-Bord Uniku ta' Riżoluzzjoni
            
            Klaus KUMPFMÜLLER
            
               Membru tal-Plenarja
            
         
      
      
         (1)  ĠU L 225, 30.7.2014, p. 1.